[{"text_idx": "#000000", "text": "Mis on juuksema\u0308his ja kas seda tasub to\u0303epoolest proovida?"}, {"text_idx": "#000001", "text": "Ja\u0308ta hu\u0308vasti halva soengu pa\u0308evadega, kasutades seda TikToki uusimat trendi \u2013 juuksema\u0308hist! See K-beauty tehnika ta\u0308hendab, et kannad o\u0308o\u0308seks oma lokkidele paksema o\u0303likihi, mille tulemusel on juuksed hommikuks lopsakad ja terve va\u0308limusega. Aga kas see teeb to\u0303esti imet ka sinu kiharatega? Uuri koos meiega juuksema\u0308hise olemust ja veendu, et see ko\u0303ik on seda to\u0303epoolest va\u0308a\u0308rt."}, {"text_idx": "#000002", "text": "Iluto\u0308o\u0308stus areneb pidevalt ja sotsiaalmeedia ma\u0308ngib uute trendide kasutuselevo\u0303tmisel suurt rolli, nagu me na\u0308gime ka naha tsu\u0308klilise hoolduse puhul. Uusim ilutrend, mis on TikToki tormina vallutamas, on juuksema\u0308his! See uuenduslik tehnika ta\u0308hendab paksu o\u0303likihi kandmist juustele, et lukustada neisse niiskust ja suurendada niisutust. Kuid enne kui haarad o\u0303lipudeli ja\u0308rele, on oluline kaaluda juuksema\u0308hise vo\u0303imalikku kasu ja riske. Seega alustame algusest!"}, {"text_idx": "#000003", "text": "Sarnaselt o\u0308isele na\u0308onahamaskile on juuksema\u0308his tehnika, milles kasutatakse o\u0303li, et niiskus o\u0308o\u0308seks juustesse lukustada. Kuid juuste to\u0308o\u0308tlemine o\u0303liga ei ole veel ko\u0303ik. Niiskuse to\u0303husaks kinnihoidmiseks tuleb juuksed siidist vo\u0303i mikrokiust turbanisse ma\u0308hkida. Selline paks o\u0303likiht aitab juukseid su\u0308gavuti niisutada ja pehmendada, muuta need sa\u0308ravamaks ja parandada juuste u\u0308ldist va\u0308limust."}, {"text_idx": "#000004", "text": "Kas juuksema\u0308his on hea ka sinu juustele?\nNagu iga toote vo\u0303i tehnika puhul, on ka juuksema\u0308hisel omad plussid ja miinused. U\u0308hest ku\u0308ljest aitab oliivio\u0303li vo\u0303i kookoso\u0303li to\u0303hus looduslik oklusiivne toime lukustada niiskust ja parandada kuivade vo\u0303i kahjustunud juuste va\u0308ljana\u0308gemist. Samuti aitab see luua to\u0303kke keskkonna saasteainete ja kuumakahjustuste vastu. Teisest ku\u0308ljest on paksud o\u0303lid rasked ja vo\u0303ivad juuksed peadligi suruda ning muuta need rasvaseks ja ma\u0308a\u0308rdunuks. Ra\u0308a\u0308kimata sellest, et see vo\u0303ib ummistada sinu juuksefolliikuleid, mis vo\u0303ib po\u0303hjustada mitmesuguseid juukseprobleeme."}, {"text_idx": "#000005", "text": "Juuksema\u0308his vo\u0303ib sobida neile, kellel on kuivad vo\u0303i kahjustunud juuksed ning kes otsivad to\u0303husat viisi kaotatud niiskuse taastamiseks ja edasiste kahjustuste va\u0308ltimiseks. See vo\u0303ib olla kasulik ka neile, kellel on lokkis vo\u0303i tekstuursed juuksed, mis kipuvad olema kuivad ja kahused. Kuid need, kellel on peenikese karvaga o\u0303hukesed vo\u0303i rasvased juuksed, vo\u0303iksid olla siiski ettevaatlikud, sest juuksema\u0308his vo\u0303ib suurendada ko\u0303o\u0303ma tekke ohtu ja muuta peanaha veel rasusemaks. Kui sa ei ole kindel, millised juuksemured sind puudutavad, vasta kindlasti juuksehoolduse ku\u0308simustikule, et teada saada, kuidas oma juuste eest paremini hoolitseda. Meie DUOLOGI peanaha- ja juuksehooldus on suurepa\u0308rane na\u0308ide sellest, kuidas hoolitseda oma juuste eest sama ha\u0308sti kui na\u0308o eest!"}, {"text_idx": "#000006", "text": "Kuidas lisada juuksema\u0308his oma ilurutiini?\nKui otsustad juuksema\u0308hist proovida, on oluline, et juuksed oleksid puhtad ja niisked. Esmalt kanna juukseotstele toitvat o\u0303li Love Nature Coconut juukseo\u0303li vo\u0303i ELEO Repairing Overnight juukseo\u0303li ning to\u0308o\u0308tle juukseid u\u0308htlaselt kuni juurteni la\u0308bi. Kui sa ei soovi kanda o\u0303li otse peanahale, vo\u0303id kasutada maski DUOLOGI Intense Repair juuksemask vo\u0303i ELEO Oil Infused juuksemask, millel on no\u0303rgem oklusiivne toime, kuid mis on sama hooldavad. Kata juuksed o\u0308o\u0308seks siidist vo\u0303i mikrokiust juukseturbaniga, et hooldustoode saaks juuksekiududesse tungida. Kui hommikul avastad, et selline o\u0303lima\u0308his vo\u0303i juuksemask oli sinu juustele siiski liiga ku\u0308lluslik, siis kiire pesemine teeb juuksed puhtaks ja ta\u0308nu o\u0308isele hooldusele on juuksed pehmed ja la\u0308ikivad."}, {"text_idx": "#000007", "text": "Kuna juuksehooldust mo\u0303jutavad u\u0308ha enam nahahooldustrendid, ei ole u\u0308llatav, et internetis eksperimenteeritakse erinevate nahahooldustehnikatega ka juuste peal. Juuksema\u0308his vo\u0303ib olla ku\u0308ll uusim trend, kuid u\u0308kski ilutrend ei ole universaalne. Lo\u0303ppkokkuvo\u0303ttes so\u0303ltub see, kas ka sina peaksid juuksema\u0308hised oma ilurutiini lisama, sinu juuksetu\u0308u\u0308bist ja juukseprobleemidest."}, {"text_idx": "#000009", "text": "Seitse na\u0308omaski, milleta sa ei saa elada"}]